Bugolobi Wastewater Treatment Plant

Bugolobi Wastewater Treatment Plant (BWTP), wey dem dey call am Bugolobi Sewerage Treatment Plant (BSTP) too, be wastewater treatment project wey dey Uganda. E be de biggest wastewater treatment plant for all de countries wey dey East African Community, wey e fit process 45,000,000 liters (45,000 m3) of wastewater every day. Location Dem build de water treatment facility for Bugolobi area insyd Nakawa Division, for southeastern part of Kampala, de capital den biggest city for Uganda. De place dey about 7 kilometres (4 mi) by road southeast from de central business district of de city. De geographical coordinates of de plant be 0°19'06.0"N, 32°36'27.0"E (Latitude:0.318333; Longitude:32.607500). Overview Bugolobi WTP dey collect wastewater den sewerage from some parts of de city, wey dey include Old Kampala, Mengo, Katwe, Nsambya, Kibuli, Mbuya, Nakawa, Naguru, Bukoto den Kamwookya. De new expanded STP get purpose to increase den improve sanitation services for de city den reduce pollution for de Nakivubo Channel, wey be surface-water effluent wey dey flow go Lake Victoria. Dis one go help improve de environmental sustainability of de lake. De project include de construction of one ultra-modern sewerage treatment plant for Bugolobi, one sewerage pre-treatment plant for Kinawattaka, one sewerage pumping station for Kibira Road, plus one sewer network wey long 31 kilometres (19 mi). New areas wey dem go add to de sewerage network include Bugolobi, Kyambogo, Kasokoso, Kinnawattaka, Banda, Butabika den de neighbouring areas. De bio-digesters for dis plant expected say dem go produce gas wey dem go heat take generate 630 kilowatts (840 hp) of electricity, wey dem go use insyd de plant. Plus, de solid waste wey dem remove from de wastewater, dem go dry am den sell am as fertilizer, anaa dem use am as raw material to manufacture cooking briquettes. Ownership De water treatment facility belong completely to de National Water and Sewerage Corporation (NWSC), one government parastatal company wey dey provide potable water den sewerage services all over de country. Construction Construction start for May 2014, wey e finish for 2021. NWSC get plans to build new sewerage treatment plants for Nalukolongo, between Ndeeba den Nateete, along Kampala–Masaka Road, den for Kajjansi, plus de one for Lubigi wey dem plete for 2014. Financing Dis project get funding from (a) de government of Uganda, (b) de African Development Bank, (c) de European Union, den (d) KfW. References External links Website of National Water & Sewerage Corporation Website of Ministry of Water and Environment (Uganda) NWSC to increase water supply by 50% As of 5 August 2015.